[- των δεκα πρεσβευτων απο ρω]μης μετα γναι[ο]υ του στρατηγου ταλα δι[οι]κουντων εν απαμειαι πορευθεις προς αυτους καλως και συμφεροντως υπερ της πατριδος εστησατο και εν εκεινοις τοις καιροις ουτε κινδυνον υφιδομενος τον οντα προ οφθαλμων ουτε κακοπαθιαν ουδεμιαν εκκλινων μετα πασης σπουδης και φιλοτιμιας εκαστα τουτων διωικησεν μετα δε ταυτα πεμφθεις εις ροδον και διαγωνισαμενος μετα των συμπρεσβευτων προς τους αντικειμενους των εγχωριων ως ενεδεχετο μαλιστα συμφερειν ουτως εποιησατο τας συνθηκας προς ροδιους αλλας τε πλειονας πρεσβειας πρεσβευσας υπερ των κοινων και εμ πασαις δεοντως αναστραφεις και ορθως χρησαμενος τοις πραγμασιν πολλων αγαθων τηι πολει παραιτιος γεγονεν των τε προσοδων των δημοσιων μη ορθως διοικουμενων αλλα διαφ[ω]νουσων ουχ ως ετυχεν ψηφισμα γραψας και επιδους τηι βουληι και τωι δημωι εποιησεν αυτας διασωιζεσθαι των προχειριζομενων ανδρων κατ ενιαυτον εκασ[τ]α διοικουντων κατα το ψηφισμα ωστε μηθεν ετι διαπτωμα γενεσθαι και το ολον [εμ π]αντι καιρωι και λεγων και γραφων και πρασσων τα βελτιστα υπερ του δημου διατελει τηλαυγη δεικνυων την σπ[ουδ]ην εμ πασιν ην ποιειτα[ι] υπερ της πολεως επ[ε]ι ουν πολλας και μεγαλας χρειας παρεισχηται τωι δημωι δικαιον δε εστιν τους αγαθους των ανδρων καταξιας χαριτας κομιζεσθαι των ευε[ρ]γετηματων δεδοχθαι απολλωνιατων τηι βουλ[ηι] και τωι δημωι επηινησθαι παμφιλον αρετ[ης ενεκεν] [κ]αι ευνοιας ην εχων διατ[ελει εις την εαυτου πατριδα] [κ]αλεισθαι δε αυ[τον και τους εκγονους εις προεδρι]αν καθ εκα[στον ενιαυτον εν τωι συντελουμε]νωι γυ[μνικωι αγωνι -].
Robert, La Carie II no. 167